Schnyder i Clisters u polufinalu Australian Opena (28/1/04) - 2004-01-28
Patty Schnyder bila je bolja od Lise Raymond dok je Kim Clijsters nadigrala Anastziju Miškinu
Od susreta koji su do sad završeni na Otvorenom prvenstvu Australije u tenisu izdvajamo pobjedu Patty Schnyder nad Amerikankom Lisom Raymond, 7-6 i 6-3. U drugom susretu četvrtfinala tenisačica, Belgijanka Kim Clijsters svladala je Ruskinju Anastziju Miškinu. U konkurenciji tenisača danas su na programu dva meča četvrtfinala. Marokanac Hicham Arazi odmjerit će snage s trećim nositeljem, Španjolcem Juanom Carlosom Ferrerom. David Nalbandian igrat će protiv Rogera Federera. Iz NBA lige recimo da je nakon smjene trenera u New Jersey Netsima došlo do slične promjene i u Boston Celticsima. Formalno, kako je priopćeno. Jim O’Brian dao je ostavku. Prema jednom izvoru, O’Brian je ponudio klubu da će ostati do kraja sezone no uprava mu je odgovorila da ako želi otići onda je najbolje da to učini odmah. Za Lakerse, dobre vijesti. Nakon povratka u ekipu Kobea Bryanta uskoro bi se moglo dogoditi da se na parket vrati i Shaquille O’Neal. Centar Lakersa počeo je s laganim treninzima, a prema najavama u ekipi bi se mogao pojaviti u petak, u utakmici protiv Minnesotta Timberwolvesa. U sastav bi se mogao vratiti i Rick Fox koji je na popisu ozljeđenih već devet mjeseci. Od sinoćnjih rezultata izdvajamo pobjedu New Jersey Netsa nad Philadelphia 76ersima 94-76. Oslabljele 76erse, za koje nije igrao Allen Iverson, ‘razbio’ je Richard Jefferson s 30 koševa. Hrvatski košarkaš Zoran Planinić igrao je 14 minuta i postigao dva pogotka uz loš postotak šuta. Izgleda da je smjena trenera pozitivno djelovala na igrače New Jersey Netsa...